**Dalyviai:** merginos (U18, U16) ir vaikinai (U18, U17, U16, U15). Dalyviai atrenkami pagal LIDL - MKL jaunių ir jaunučių čempionatų tritaškių metimų statistiką. Į konkursą patenka po 8 krepšininkes ir krepšininkus, kurie š. m. vasario 1 d. turėjo aukščiausią pataikymo procentą remiantis mkl.lt puslapyje esančiais statistikos duomenimis.

**Taisyklės:**

- konkursas vykdomas atskirai tarp merginų ir vaikinų, tokiomis grupėmis:

Vaikinai U15/U16;

Vaikinai U17/U18;

Merginos U16;

Merginos U18;

- merginos konkurse metimus atlieka su 6 numerio kamuoliais, o vaikinai - su 7 dydžio;

- visi dalyviai meta tritaškius metimus 2 srautais (prie abiejų krepšių) iš penkių standartinių padėčių, iš kiekvienos padėties atliekant po 5 metimus. Visiems metimams išmesti skiriama 1 minutė laiko;

- už įprastos spalvos kamuolio taiklų metimą skiriamas 1 taškas, už spalvoto kamuolio taiklų metimą skiriami 2 taškai;

- į finalą patenka po 2 taikliausias merginas ir vaikinus, kurie surinks daugiausiai taškų;

- finalą pradeda mažiau taškų surinkęs dalyvis (-ė);

- atrankos etape dviem ar daugiau dalyvių surinkus po vienodą skaičių taškų vykdomas permetimas;

- permetimui skiriama 30 sekundžių, metimai atliekami iš 3 padėčių po 5 metimus iš kiekvienos padėties, kurias pasirenka dalyvis;

- jeigu 2 vienodi rezultatai yra aukščiausi už kitų likusių dalyvių, tuomet permetimas nevykdomas. Tokiu atveju finalo dalyvių eiliškumas nustatomas burtų keliu, naudojant „popierius, žirklės, akmuo“ metodą.